《自瀛德趋东昌道中杂言八首 其二》
明代·蔡文范

甸服仍周典，沟渠自禹功。幽并千涧合，江汉万方同。

翠柳沿堤暗，雕枫积坞红。谁家调锦瑟，清宴小楼中。

作者简介：明江西新昌人，字伯华。隆庆二年进士，除刑部主事。张居正起复，同舍郎艾穆、沈思孝以抗疏廷杖，文范慷慨护视，谪闽司运官。居正没，起武库郎，出为湖广学使，升广东参议。有《缙云斋稿》、《甘露堂集》。